### Beslutning

Godkendt.

### Sagsfremstilling

## Resume og sagens baggrund

Arbejdet med opbygningen af nye ydre værker til den gamle [adresse] i Kalundborg skrider frem. Med denne sag søges der om frigivelse af en anlægsbevilling af det afsatte rådighedsbeløb i 2023.

## Indstillinger

Direktøren indstiller, at der frigives en anlægsbevilling på kr. 14.291.000 til færdiggørelse af de ydre værker i GL. [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Projektet omfatter de afsluttende etaper i renoveringen og ombygningen af [adresse] ved [adresse].
De eksisterende og nedslidte ydre bygværker mod vest og syd fjernes og der opføres nye bygværker, herunder en 10 meter bred [adresse] og en bølgeskærm udfor havneindløbet.

Projektet vil give et roligere havnebassin og vil være ramme om flere aktiviteter, både i havnebassinet med badezone, kajakpolo m.m. og på de tilhørende anlæg, særligt [adresse].

Kommunalbestyrelsen besluttede i januar 2021, at projektet skal gennemføres henover sommersæsonen.

Byggearbejdet blev begyndt i 2022 og fortsætter i 2023 med etape II.

Den præcise afslutning afhænger af især stålleverancerne. Arbejdet tilrettelægges i samarbejde med entreprenøren og med inddragelse af havnens og havneparkens lokale aktører, således at sommerens aktiviteter forstyrres mindst muligt.

## Økonomiske konsekvenser

Der er afsat et rådighedsbeløb på 14.291.000,- til færdiggørelse af de ydre værker i GL. [adresse] i 2023. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

05-01-2023 Teknik- og Miljøudvalget
Anbefales.
18-01-2023 Økonomiudvalget
Anbefales.